EkBass/fiwiki-20250220-pages-articles huggingface dataset:
Greg Wise

Greg Wise (s. 15. toukokuuta 1966 Newcastle) on englantilainen näyttelijä, joka on esiintynyt useissa englantilaisissa televisiosarjoissa ja elokuvissa. Wise on ollut naimisissa Järjen ja tunteiden vastanäyttelijänsä Emma Thompsonin kanssa vuodesta 2003 lähtien, ja heillä on vuosituhannen vaihteessa syntynyt tytär. Lisäksi pari on epävirallisesti adoptoinut vuonna 2003 tapaamansa ruandalaisen pakolaispojan. == Osittainen filmografia == * Järki ja tunteet (1995) * Judas Kiss (1998) * Pulassa! (1999) * Johnny English (2003) * Walking on Sunshine (2014) * The Crown (2016) * Modus (2017) == Lähteet == Luokka:Englantilaiset näyttelijät Luokka:Vuonna 1966 syntyneet Luokka:Elävät henkilöt
Nicholas Hawksmoor

Nicholas Hawksmoor (noin 1661 – 25. maaliskuuta 1736) oli brittiläinen arkkitehti. Hän oli merkittävimpiä barokinaikaisia brittiläisiä arkkitehteja.Curl 1999, s. 307 Hawksmoor työskenteli vuosina 1684–1700 opettajansa Christopher Wrenin johdolla muun muassa St. Paulin katedraalin suunnittelussa, myöhemmin John Vanbrughin kanssa. Vanbrughin kanssa Hawksmoor teki yhteistyötä kahden huomattavan palatsin Castle Howardin ja Blenheimin palatsin suunnittelussa. Lisäksi Hawksmoor suunnitteli Kensingtonin palatsin kasvihuoneen (1704–1705) Toisin kuin monet aikalaisensa Hawksmoor ei käynyt Italiassa hakemassa vaikutteita vaan sai ideansa kirjoista, jotka edustivat puhtaampia kreikkalais- ja roomalaisvaikutteita. Hawksmoor oli kuitenkin monipuolinen, ja hänen rakennuksensa eroavat selvästi toisistaan. Hawksmoor on tunnettu erityisesti kuudesta Lontooseen suunnittelemastaan kirkosta, joissa on gotiikan vaikutteita, ja Westminster Abbeyn läntisestä julkisivusta. == Kuvagalleria == Kuva:Kensington Palace Orangery.jpg|Kensingtonin palatsin kasvihuone Kuva:Mausoleum, Castle Howard, UK, 17112017, JCW1967 (5) (37805843414).jpg|Castle Howardin mausoleumi Kuva:St Alfege Church 1, Greenwich, London, UK - Diliff.jpg|St Alphegen kirkko Greenwichissä Kuva:Westminster Abbey - West Door.jpg|Westminster Abbeyn länsipääty == Lähteet == *Curl, James Stevens: Dictionary of architecture. Oxford University Press 1999. ISBN 0-19-210006-8 ===Viitteet=== Luokka:Brittiläiset arkkitehdit Luokka:Vuonna 1661 syntyneet Luokka:Vuonna 1736 kuolleet Luokka:Barokin arkkitehdit
Kamsarmax

Kamsarmax on laivatyyppi, joka on kooltaan sellainen, että se mahtuu Guinean Kamsar-nimisen kaupungin satamaan. Satama on tärkeä bauksiitin lastauspaikka. Laiva on muuten Panamax-laivan kaltainen, mutta sen suurin pituus voi olla korkeintaan 229 metriä. Panamax-laivan suurin pituus saa olla 294,1 m, leveys 32,3 m ja syväys 12,0 m. Kamsarmax-laivan kantavuus on tyypillisesti 82 000–83 000 tonnia. Jos laivaa tilattaessa oletetaan ettei sen tarvitse reiteillään kulkea Panaman kanavan kautta, voidaan laivan syväystä ja leveyttä suurentaa. Tällöin 229 m pitkän laivan kantavuus on 82 000–92 000\. Kamsarmax-laivoista on kehittymässä oma vakiintunut laivatyyppinsä, sillä vuonna 2005 niitä oli tilauksessa noin 110 kappaletta, kun niitä vuoteen 2000 mennessä oli rakennettu vain 30 kappaletta. Laivatyypin lähin kilpailija on 225 metrin pituinen Japanamax. Luokka:Laivatyypit
Kontupohjan piiri

Kontupohjan piiri () on Karjalan tasavaltaan kuuluva piiri Äänisjärven luoteispuolella Venäjällä. Se rajoittuu pohjoisessa ja idässä Karhumäen piiriin, etelässä Äänisenrannan piiriin ja Prääsän kansalliseen piiriin sekä lännessä Suojärven piiriin. Kontupohjan piirin pinta-ala on 5 947 km². Asukkaita piirissä on 37 200 (1996). Piirin pääkaupunki on Kontupohja. ==Kuntajako== * Kontupohja - Kondopoga (kaupunkikunta) * Hirvas - Girvas * Kentjärvi - Kontšezero * Käppäselkä - Kjappeselga * Ketrajärvi (Tedjärvi) - Kedrozero * Novinka * Petrovski * Jänispelto - Janišpole ==Historia== Kontupohjan piiri perustettiin 29. elokuuta 1927, jolloin entisten Kontupohjan ja Tiutian kuntien alueet yhdistettiin. Kontupohjan piiri oli jatkosodan aikana Suomen miehittämä 1941-1944. Myöhemmin piiriin on liitetty osa Petrovskin piiristä. ==Lähteet== * Karjalan tasavalta vuonna 1997, Yrityspalvelu Karelski. Jyväskylä 1997. ISBN 952-90-8324-6 * Kontupohjan piiri Tasavallan virallinen palvelin ==Aiheesta muualla== * *
Miranda do Douro

Miranda do Douro on Portugalin kaupunki Bragançan piirissä Norten hallintoalueella. Sen pinta-ala on noin 487 neliökilometriä ja asukasluku 6 375 (vuonna 2022). Kaupungin väestötiheys on siten 13,1 asukasta neliökilometrillä. Miranda do Douro sijaitsee lähellä Espanjan rajaa ja sen läpi virtaa Dourojoki. Kunnassa puhutaan lähinnä mirandeesia, joka on yksi leonin kielen murteista. Mirandeesilla on ollut vuodesta 1999 lähtien kunnassa virallinen asema portugalin kielen ohella. Miranda do Douron pormestari on sosiaalidemokraattisen puolueen Helena Barril. == Lähteet == == Aiheesta muualla == *Viralliset internetsivut Luokka:Portugalin kaupungit
Ocean’s Eleven – korkeat panokset

Ocean’s Eleven – korkeat panokset on Steven Soderberghin ohjaama ja Ted Griffinin käsikirjoittama toimintakomedia, joka sai ensi-iltansa vuonna 2001. Elokuva pohjautuu vuonna 1960 valmistuneeseen Kovat kaverit -elokuvaan (), jonka ohjasi Lewis Milestone. Elokuvassa vankilasta juuri vapautuneen Danny Oceanin (George Clooney) johtama 11 miehestä koostuva ryhmä suunnittelee ja toteuttaa kolmen lasvegasilaisen huipputarkasti vartioidun kasinon ryöstön. Ocean’s Elevenille on tehty kaksi jatko-osaa, Ocean’s Twelve (2004) ja Ocean’s Thirteen (2007). == Pääosissa == == Vastaanotto == Tv-maailma-lehdessä vuonna 2024 Pertti Avola kehui elokuvaa yhdeksi Hollywoodin 2000-luvun onnistuneimmista isoista viihde-elokuvista ja antoi sille neljä tähteä viidestäViikon tv-elokuvia. Tv-maailma 4/2024, s. 7.. == Lähteet == == Aiheesta muualla == * * Elokuvan käsikirjoitus Dailyscript.com-sivustolla (PDF) Luokka:Steven Soderberghin ohjaamat elokuvat Luokka:Yhdysvaltalaiset rikoselokuvat Luokka:Yhdysvaltalaiset komediaelokuvat Luokka:Uhkapelielokuvat Luokka:Vuoden 2001 yhdysvaltalaiset elokuvat Luokka:Yhdysvaltalaiset uudelleenfilmatisoinnit Luokka:Warner Brosin elokuvat
Japanamax

Japanamax on laivatyyppi, joka on Panamax-tyypin kaltainen, mutta lyhyempi, jotta se mahtuisi Japanin tärkeimpien viljaterminaalien laitureihin. Laivan suurin pituus on alle 225 metriä, kun Panamax-alusten pituus saa olla 294,1 m. Leveys 32,3 m on alustyypeissä sama. Syväykseltään 14,44 metrisen aluksen kantavuus on noin 82 000 tonnia. Japanamax-tyyppi korvaa vanhoja 77 000 tonnin Panamax-laivoja ja on Kamsarmax-tyypin kova kilpailija. Japanamax-tyypin esitteli japanilainen laivanrakentaja Ōshima vuonna 2004 ja yhtiö sai samana vuonna 10 tilausta. Luokka:Laivatyypit
Monica Seles

Monica Seles (, ; s. 2. joulukuuta 1973 Novi Sad, Vojvodina, Jugoslavia, nykyään Serbia) on yhdysvaltalainen entinen tennispelaaja. Hän on alun perin serbianunkarilainen. Hän oli uransa huipulla 90-luvun alussa, jolloin hän oli maailman ykköspelaaja virallisen ranking-listan mukaan. Vasenkätinen Seles voitti vuosina 1990–1996 yhteensä yhdeksän Grand Slam -turnausta ja rikkoi muun muassa Arantxa Sánchez Vicarion ennätyksen kautta aikain nuorimpana Ranskan avoimen tennisturnauksen kaksinpelin voittaneena pelaajana vuonna 1990. Hän on International Tennis Federationin maailmanmestari vuosilta 1991–1992. Selesin ura katkesi yli kahdeksi vuodeksi, kun häiriintynyt Steffi Grafin kannattaja puukotti häntä selkään huhtikuussa 1993. Seles jätti kentät jalkavamman vuoksi vuonna 2003, mutta kertoi tammikuussa 2006 harkitsevansa sittenkin jatkoa uralleen, vaikka oli suunnitellut lopettavansa loukkaantumiseen. Helmikuussa 2008 Seles antoi virallisen vahvistuksen uransa päätöksestä. Seles seurusteli vuodesta 2009 lähtien itseään 32 vuotta vanhemman miljardöörin Tom Golisanon kanssa, he kihlautuivat vuonna 2014 ja myöhemmin myös avioituivat. He asuvat Floridassa. Seles on työskennellyt ahmintahäiriölääkettä valmistavan lääkeyhtiön edustajana. Seles on itsekin kärsinyt ahmintahäiriöstä aikuisena. == Lähteet== ==Aiheesta muualla== *Selesin fanisivu. Luokka:Yhdysvaltalaiset tennispelaajat Luokka:Vuonna 1973 syntyneet Luokka:Yhdysvaltalaiset olympiamitalistit Luokka:Elävät henkilöt
Kvanttiluku

Kvanttiluku on mikä tahansa niistä luvuista, jotka yhdessä määrittävät minkä tahansa systeemin kvanttitilan kvanttimekaniikassa. == Elektronin kvanttiluvut atomissa == Atomissa elektronin kvanttilukuihin kuuluvat yleensä pääkvanttiluku n, sivukvanttiluku l, magneettinen kvanttiluku m ja spinkvanttiluku s. Ne ovat kokonaislukuja, paitsi spinkvanttiluku, joka on fermioneilla (mm. elektroni) aina puoliluku ja bosoneilla (mm. fotoni) kokonaisluku. Kvanttilukujen n, l ja m yhdistelmä kertoo elektronin elektronitilan, jota kutsutaan orbitaaliksi. Pääkvanttiluku ilmaisee elektronikuoren missä elektroni sijaitsee eli se kertoo elektronin energiatilan. Sivukvanttiluvun suurin mahdollinen arvo saadaan yhtälöstä l = n–1, ja se määrää sen avaruuden osan muodon, jossa elektroni sijaitsee. Sivukvanttilukuja voidaan merkitä numeroilla 0, 1, 2, ... tai kirjaimilla s, p, d, f, ... Magneettinen kvanttiluku ilmoittaa magneettikentässä olevan elektronin energiatasot ja elektronipilven suuntautumisen eli se erottelee eri p-, d- ja f-orbitaalit toisistaan. Nimi Tunnus Kuvaus Mahdolliset arvot Esimerkkiarvo Pääkvanttiluku n \ orbitaalin koko ja energia 1 \le n \,\\! n=1,2,3...\,\\! Sivukvanttiluku \ell \ orbitaalin muoto 0 \le \ell \le n-1 \ kun n=3\,\\!: \ell=0,1,2\,(s, p, d) \ Magneettinen kvanttiluku m_\ell \ elektronien energia magneettikentässä -\ell \le m_\ell \le \ell \ kun \ell=2 \ : m_\ell=-2,-1,0,1,2\,\\! Spinkvanttiluku m_s\,\\! elektronin pyöriminen akselinsa ympäri eli spin \- \begin{matrix} \frac{1}{2} \end{matrix} , \begin{matrix} \frac{1}{2} \end{matrix} \ ainoat arvot: \- \begin{matrix} \frac{1}{2} \end{matrix} , \begin{matrix} \frac{1}{2} \end{matrix} \ == Aiheesta muualla == *Lukion kemia: Kvanttiluvut Luokka:Kvanttimekaniikka
Medimax

Medimax on laivatyyppi, joka mahtuu lastaamaan ja purkamaan Välimeren () satamissa. Medimax-alusten kantavuus on tyypillisesti 69 000–76 000 tonnia. Medimax-laivatyypistä käytetään myös nimitystä Medmax. Luokka:Laivatyypit
Bukovina

Bukovina (, , , , suom. 'Pyökkien maa'Bukovina, Tietosanakirja, osa 1, palsta 1329, Tietosanakirja Osakeyhtiö 1909) on Karpaattien pohjoisrinteillä ja viereisillä tasankoalueilla sijaitseva historiallinen alue, joka nykyisin jakautuu valtiollisesti Romanian ja Ukrainan kesken. Nimi viittaa seudun pyökkimetsiin, pyökki (buk), ja sitä on käytetty jo 1300-luvulla. Bukovina on ollut asuttua jo 4 500 vuotta ennen ajanlaskun alkua. Alueelle asettui noin 600-luvulla jaa. ruteeneja ja 1200-1300-luvulla romanialaisia, ja alueesta tuli joksikin aikaa näiden 1300-luvulla perustaman Moldavian ruhtinaskunnan keskus. 1500-luvun puoliväliin saakka keskuksena oli nykyään Romanian puolella sijaitseva Suceava. Seuraavien vuosisatojen aikana alue oli Puolan ja osmanien hallinnassa. Bukovinan nimi otettiin virallisesti käyttöön ja seudun identiteetti kehittyi erityisesti Itävallan hallinnon aikana vuodesta 1774 lähtien. Bukovina oli vuosina 1775–1918 Itävallan itäisin maakunta. Sen keskuskaupungiksi kasvoi Tšernivtsi (ukr. Чернівці́; rom. Cernăuți, saks. Czernowitz, puol. Czernowiec, jidd. טשערנאוויץ Tšernovits), joka sijaitsee nykyisen Ukrainan puolella. Ensimmäisen maailmansodan jälkimainingeissa alue liitettiin osaksi Romaniaa. Hitlerin Saksan ja Stalinin Neuvostoliiton elokuussa 1939 solmiman Molotov-Ribbentrop-sopimuksen salaisen lisäpöytäkirjan nojalla Romania joutui kesäkuussa 1940 luovuttamaan alueen pohjoisosan Neuvostoliitolle.Seppo Zetterberg (toim.): Maailmanhistorian pikkujättiläinen, s. 870. Porvoo-Helsinki: WSOY, 1988.Otavan Iso tietosanakirja, osa 1, palsta 1553. Helsinki: Otava, 1961. Tšernivtsi oli toiseen maailmansotaan ja holokaustiin asti tärkeä juutalaisen kulttuurin keskus. Kaupungin asukkaista noin kolmannes oli juutalaisia. Toisen maailmansodan päättäneen Pariisin rauhan (1947) yhteydessä alue jaettiin Romanian ja Neuvostoliiton kesken. Ukrainan itsenäistyessä Neuvostoliittoon kuulunut Pohjois-Bukovina tuli osaksi Ukrainaa. Alueen väestö on pääasiassa romanialaista (alueen eteläosissa) ja ukrainalaista (alueen pohjoisosissa), joskaan etninen raja ei täysin noudattele valtioiden välistä rajaa. Bukovinassa elää myös muita vähemmistöjä, kuten romaneja, saksalaisia ja juutalaisia. Tšernivtsistä ovat kotoisin muun muassa saksankielinen runoilija Paul Celan (alk. Antschel), saksan- ja englanninkielinen kirjailija Rose Ausländer ja jiddišinkielinen kirjailija Josif Burg. Kaupungissa ovat vaikuttaneet myös Ukrainan kansallisrunoilija Ivan Franko, romanialainen romantiikan ajan runoilija Mihai Eminescu ja itsenäisen Ukrainan ensimmäisen presidentti Leonid Kravtšuk ja wieniläinen jugendtaiteilija Oskar Laske. 1800-luvulla vaikuttanut myöhäisromantiikkaa edustanut kirjailija Juri Fedkovytš syntyi, vietti lapsuutensa ja myöhemmät vuotensa Bukovinassa. == Lähteet == == Aiheesta muualla == Luokka:Ukrainan maantiede Luokka:Romanian historialliset alueet
Muhammad VI

Muhammad VI (), (s. 21. elokuuta 1963 Rabat) on Marokon 18. kuningas. Hän tuli valtaan vuonna 1999. Muhammadilla on yksi veli, prinssi Mulay Rašid. == Elämä == Muhammad VI syntyi Rabatissa, hänen isänsä oli kuningas Hassan II. Muhammadin äiti Lalla Latifa Hammou oli berberipäällikön tytär. Muhammadin ensimmäinen virallinen työtehtävä oli edustaa isäänsä Hassan II:sta 6. huhtikuuta 1974 järjestetyssä Ranskan entisen presidentin Georges Pompidoun muistotilaisuudessa. Muhammad opiskeli lakia Muhammad V:n yliopistossa suorittaen kandidaatin tutkinnon vuonna 1985. Kuningas Hassan II päätti lähettää poikansa marraskuussa 1988 harjoittelemaan Euroopan komissioon, missä hän vietti muutaman kuukauden komission puheenjohtajan Jacques Delorsin johdolla. Isänsä kuoleman jälkeen Muhammad VI kruunattiin 30. heinäkuuta 1999. George Washingtonin yliopisto myönsi hänelle kunniatohtorin arvon 22. kesäkuuta 2000. Sotilasarvoltaan Muhammad on kenraalimajuri. Hän osaa sujuvasti arabiaa, ranskaa, espanjaa ja englantia. Kuningas Muhammad VI meni naimisiin tietokoneinsinööri Salma Bennanin kanssa vuonna 2002. Heillä on kaksi lasta: kruununprinssi Moulay Hassan syntyi vuonna 2003 ja prinsessa Lalla Khadija vuonna 2007. == Uudistajana == Kuninkaana Muhammad VI tunnetaan uudistajana, joka on vienyt Marokkoa kohti perustuslaillista monarkiaa. Tultuaan valtaan hän aloitti Marokossa sosiaalisia ja taloudellisia uudistuksia sekä aloitti tutkimukset isänsä Hassan II:n valtakaudella tapahtuneista ihmisoikeusrikkomuksista. Muhammad on itse sanonut pitävänsä köyhyyden vastaista taistelua tärkeimpänä asiana ja maan köyhempien alueiden tilanne onkin parantunut, mutta köyhyys on silti yleistä ja työttömyyttä on yhä paljon. Marokon talouden avautuminen on houkutellut maahan myös ulkomaisia sijoittajia. Eräs tärkeimmistä uudistuksista lienee Mudawana-laki, joka on antanut naisille enemmän oikeuksia. Konservatiiviset ryhmät ja fundamentalistit ovat arvostelleet lakia, vaikka Muhammad on sanonut sen noudattavan Koraania. Vuoden 2010 lopulla arabimaissa alkaneet mielenosoitukset levisivät myös Marokkoon. Helmikuun 2011 mielenosoitusten jälkeen maaliskuussa kuningas piti puheen televisiossa, jossa hän ilmoitti haluavansa uudistaa maan perustuslakia. Muhammadin esittämien uudistusten tavoitteena olisi itsenäisempi oikeuslaitos ja parlamentarismin vahvistaminen. == Lähteet == == Aiheesta muualla == Luokka:Marokon kuninkaat Luokka:Vuonna 1963 syntyneet Luokka:Elävät henkilöt
Muhammad al-Ghannuši

Muhammad al-Ghannuši (myös Mohamed Ghannouchi, s. 1941 Sousse, Ranskan TunisiaBio express : Mohamed Ghannouchi Jeune Afrique Viitattu 15.1.2011 ) on tunisialainen poliitikko. Hän toimi maansa pääministerinä vuosina 1999–2011. Vuodenvaihteessa 2010–2011 maassa puhjenneiden levottomuuksien vuoksi presidentti Zine el-Abidine Ben Ali poistui maasta. Al-Ghannuši ilmoitti toimivansa väliaikaisena presidenttinä vaaleihin saakka. Seuraavana päivänä maan perustuslakineuvosto kuitenkin ilmoitti, että väliaikaisen presidentin tehtävä kuuluu parlamentin puhemiehelle Foued Mebazaalle. Hallitusneuvottelut aloitettiin al-Ghannušin johdolla, ja uuden hallituksen kokoonpano julkistettiin 17. tammikuuta 2011. Al-Ghannuši on 17. tammikuuta 2011 julkistetun hallituksen pääministeri. Seuraavana päivänä hän ilmoitti eronneensa Ben Alin RCD-puolueestaTunisie : le président et le PM quittent le RCD Europe1 18.1.2011 Viitattu 18.1.2011 . 27. helmikuuta 2011 al-Ghannuši ilmoitti eronneensa pääministerin tehtävästä jatkuvien mielenosoitusten takia.Tunisian pääministeri erosi YLE. 27.2.2011 Viitattu 28.2.2011 ==Lähteet== Luokka:Tunisian presidentit Luokka:Tunisian pääministerit Luokka:Vuonna 1941 syntyneet Luokka:Elävät henkilöt
Zoë (robotti)

Zoë on Carnegie Mellon -yliopiston robotiikan tutkimuslaitoksen kehittämä nelipyöräinen robotti, joka on kahdesti etsinyt elämää Chilen Atacaman aavikolla. Tarkoituksena on testata laitteistoja Mars-matkaa varten. Zoë toimii aurinkoenergialla. Zoë tutki ensimmäisen kerran Atacamaa elokuusta lokakuulle 2004. Sitä kontrolloitiin Pittsburghista käsin, mutta Atacamassa oli myös ryhmä tutkijoita, jotka keräsivät näytteitä alueilta, joilta robotti oli tunnistanut elämää. Zoëlla oli fluoresenssikamera, jolla pystyy tunnistamaan lehtivihreätä käyttäviä eliöitä, kuten jäkälien syanobakteereita. Nasan rahoittamassa tutkimuksessa kehitettiin myös erilaisia itsenäiseen liikkumiseen ja työkalujen käyttämiseen liittyviä tapoja, jotka on siirretty sen jälkeen Nasan Mars-kulkijoihin. Zoë onnistui löytämään matkallaan todisteita bakteeriyhdyskunnista ja jäkälistä. Toisen kerran Zoë oli Atacamassa vuonna 2013. Tutkimustulokset löydöksistä julkaistiin helmikuussa 2019. Sillä oli tällä kertaa mukanaan metrinpituinen Honeybee Roboticsin kehittämä pora, jolla se sai otettua näytteitä pinnan alta. Zoë kulki kahden viikon tutkimusjakson aikana 50 kilometriä ja keräsi näytteitä useita kertoja päivässä. Zoën keräämässä maa-aineksessa oli mukana samanlaisia mikrobeja kuin tutkijoiden itse maan alta keräämissä näytteissä, joten se onnistui tehtävässään. == Lähteet == Luokka:Avaruustekniikka Luokka:Robotit
Driss Jettou

Driss Jettou (s. 24. toukokuuta 1945) oli Marokon pääministeri 2002–2007. Hänen nimityksensä herätti keskustelua, koska Jettou itse ei ole minkään puolueen jäsen, vaikka hänen hallituskoalitiollaan on takanaan parlamentin enemmistö. Ennen pääministeriksi valintaa Jettou oli talousministerinä 1997–1998 ja sisäministerinä 2001–2002. Hänen hallitustaan tukivat Union Socialiste des Forces Populaires ja Parti de l'Istiqlal. Luokka:Marokon pääministerit Luokka:Vuonna 1945 syntyneet Luokka:Elävät henkilöt
Berjozovka (Karjalan tasavalta)

Berjozovka () on Kontupohjan kaupunkikuntaan kuuluva taajama Karjalan tasavallassa Venäjällä. Se sijaitsee 6 kilometriä Kontupohjan asemalta luoteeseen. Vuonna 2006 asukkaita oli 671 henkeä. Berjozovka syntyi vuonna 1959 perustetun Kondopožski-turkistarhasovhoosin yhteyteen. Aluksi se kuului Suopohjan kyläneuvostoalueeseen ja vuonna 1968 siitä tuli Berjozovkan kyläneuvostoalueen keskus. Nykyään taajamassa on tiilitehdas, rakennustarviketehdas Porfirit, kulttuuritalo ja kirjasto. Vuonna 2011 taajamassa aloitti toiminnan tasavallan suurin ja nykyaikaisin sikala, jonka odotetaan tuottavan vuosittain 12 000 teurassikaa ja näin kaksinkertaistavan Karjalan sianlihan tuotannon. Sikalan omistaa AKS Holding. Suomen pääkonsulaatti, Luoteis-Venäjän uutiskirje 7.7.2011 (Karjalan Sanomien uutisen siteeraus) Taajaman lähellä sijaitsee Kivatsun luonnonpuisto. ==Lähteet== Luokka:Kontupohja Luokka:Kontupohjan piirin asutut paikat
Kivatsun luonnonpuisto

Kivatsun luonnonpuisto () on Venäjän federaation liittovaltiotason luonnonsuojelualue Kontupohjan piirissä Karjalan tasavallassa. Se sijaitsee Suunujoen varrella Suunujärven eteläpuolella Kontupohjasta luoteeseen. Luonnonsuojelualueen pinta-ala on noin 110 km². Luonnonpuistossa toimii paikallisesta eläimistöstä ja kasvillisuudesta kertova museo. Puisto on perustettu vuonna 1931. thumb|250px|left|Kivatsun putous Kivatsun luonnonpuiston huomattavin nähtävyys on Suunujoessa oleva Kivatsun putous. Tämä putous on neliosainen ja sen putouskorkeus on 10,7 metriä. Kivatsu on Euroopan toiseksi suurin tasankovesiputous.Nordictravel – Kivatsu Karjalan tasavallassa on toki tätä korkeampiakin koskia. Kivatsun luonnonpuiston puiden keski-ikä on noin 120 vuotta, mutta vanhimmat puut ovat yli 300 vuotta vanhoja. Yleisimmät puulajit ovat mänty, kuusi ja koivu. Kivatsun luonnonpuiston alueella tavataan 42 nisäkäslajia, 185 lintulajia, 4 matelijalajia ja 5 sammakkoeläinlajia. ==Lähteet== ==Aiheesta muualla== *Государственный природный заповедник «Кивач» . Luonnonvarainministeriön suojelualuesivusto. *Kuvia Kivatsunkoskesta *Kuva Kivatsunkoskesta vuodelta 1965 Luokka:Karjalan tasavallan luonnonsuojelualueet Luokka:Kontupohjan piiri
Newcastlemax

Newcastlemax (tai Newcastle-Max) on nimitys suurikokoiselle laivatyypille, joka mahtuu Newcastlen kaupungin satamaan Australiassa. Newcastlen satama on maailman vilkkain hiilenvientisatama ja se on Australian suurin satama kuljetetuissa tavaratonneissa mitaten. Sataman River- ja Kooragang-laitureille saavat saapua alukset, joiden suurin pituus on korkeintaan 300,0 metriä ja leveys korkeintaan 50,0 metriä. Tyypillisen Newcastlemax-aluksen kantavuus on 180 000 – 205 000 tonnia. Newcastlemax-alukset ovat Capesize-kokoa eli ne eivät mahdu kulkemaan Panaman tai Suezin kanavasta, vaan joutuvat kiertämään Hyväntoivonniemen tai Kap Hornin ympäri. Luokka:Laivatyypit
Njolgamjärvi

Njolgamjärvi (myös Nielkamajärvi, ) on maaseututaajama ja entinen asutushallinto Kontupohjan piirin läntisimmässä osassa Karjalan tasavallassa Venäjällä. Nielkamajärven taajama sijaitsee noin 70 kilometriä Kontupohjasta länteen. Entisen Njolgamjärven asutushallinnon alaisia kyliä olivat keskustaajaman lisäksi Vaatšila ja Vuohtjärvi (44 asukasta vuonna 1996). Koko asutushallintoalueella oli tuolloin 485 asukasta. Asukkaat saivat elantonsa pääasiassa metsätaloudesta. ==Historia== Njolgamjärven kylät oli ennen 1920-lukua osa Mundjärven kuntaa. Jatkosodan aikana alue oli Suomen miehittämä 1941-44. 2000-luvun kuntauudistuksessa Njolgamjärvi lähikylineen liitettiin Petrovskin maalaiskuntaan. ==Lähteet== * Karjalan tasavalta vuonna 1997, Yrityspalvelu Karelski. Jyväskylä 1997. ISBN 952-90-8324-6 ===Viitteet=== Luokka:Kontupohjan piirin asutut paikat
Lauma

Lauma merkitsee isoa joukkoa eläimiä. Sana liitetään useimmiten nisäkkäisiin, kun taas esimerkiksi suurta lintu- tai kalajoukkoa kutsutaan parveksi. Eläinten eläminen laumoissa on keskeinen tutkimuskohde sosiobiologiassa. Lauma tuo turvaa joillekin eläimille, sillä esimerkiksi seeprayksilö sekoittuu raitojensa avulla lauman sekaan ja niin saalistajan on vaikeampi huomata sitä. Toisaalta saalistajat havaitsevat suuren lauman yksittäistä eläintä helpommin. Laumassa on kuitenkin paljon todennäköisempää selvitä, sillä ympärillä saattaa olla satoja muita yksilöitä suojaamassa. Lauman jäsenet saattavat myös suojella muita jäseniä. ==Katso myös== *Laumaeläin *Kalojen parvikäyttäytyminen Luokka:Eläintiede Luokka:Seulonnan keskeiset artikkelit
Kyllä Jeeves hoitaa

Kyllä Jeeves hoitaa () on Clive Extonin toteuttama englantilainen televisiosarja, joka perustuu P. G. Wodehousen Jeeves-tarinoihin. Sarjan tuotti ITV:lle Granada Television vuosina 1990–1993. Sarjaa kuvattiin kaiken kaikkiaan neljä tuotantokautta, ja sen pääosissa esiintyvät Hugh Laurie tyhjäntoimittajaherrasmies Bertie Woosterina ja Stephen Fry tämän palvelijan Jeevesin roolissa. Sarjan tuotti Brian Eastman. Sarja on esitetty useasti Suomen Yle TV1 -kanavalla televisiossa, ja se on nykyään saatavissa myös DVD:llä. ==Hahmot== Numerot suluissa kuvaavat tuotantokautta, jonka aikana henkilöt esiintyivät sarjassa. ===Päähenkilöt=== * Bertie Wooster – Hugh Laurie (1–4) * Reginald Jeeves – Stephen Fry (1–4) ===Muut hahmot=== * Agatha- täti ::Mary Wimbush (1–3) ::Elizabeth Spriggs (4) * Madeline Bassett ::Francesca Folan (1) ::Diana Blackburn (2) ::Elizabeth Morton (3–4) * Sir Watkyn Bassett – John Woodnut (1–4) * Stephanie "Stiffy" Byng ::Charlotte Attenborough (2, 4) ::Amanda Harris (3) * Lady Florence Craye ::Fiona Gillies (3) ::Francesca Folan (4) * Dahlia-täti ::Brenda Bruce (1) ::Vivian Pickles (2) ::Patricia Lawrence (3) ::Jean Heywood (4) * Cyril "Barmy" Fotheringay- Phipps ** Adam Blackwood (1) ** Martin Clunes (2) * Gussie Fink-Nottle ::Richard Garnett (1–2) ::Richard Braine (3–4) * Honoria Glossop – Elizabeth Kettle (1–2, 4) * Sir Roderick Glossop ::Roger Brierley (1–2) ::Philip Locke (4) * Tuppy Glossop – Robert Daws (1–4) * Bingo Little ::Michael Siberry (1–2) ::Pip Torrens (3) * Constable Oates ::Campbell Morrison (2) ::Stewart Harwood (3) ::Sidney Livingstone (4) * Stinker Pinker – Simon Treves (2–4) * Roderick Spode – John Turner (2–4) == Katso myös == * Luettelo televisiosarjan Kyllä Jeeves hoitaa jaksoista ==Aiheesta muualla== * *HatSharpening.com – jaksoluettelo viittauksilla Wodehousen Jeeves-tarinoihin *The Russian Wodehouse Society – jaksoluettelo sekä kuvakaappauksia *British Film Institute Screen Online Luokka:1990-luvun brittiläiset tilannekomediat Luokka:Brittikomediat Luokka:ITV:n televisio-ohjelmat
Bliss (tietokonevirus)

Bliss on tietokonevirus joka tarttuu GNU/Linux-järjestelmiin. Sen kirjoittaja lähetti viruksen ensimmäisen version Usenet-uutisryhmiin 29. syyskuuta 1996 ja uudemman 5. helmikuuta 1997. Kun Bliss ajetaan, se yrittää liittää itsensä sellaisiin Linuxin suoritettaviin tiedostoihin, joihin tavallisilla käyttäjillä ei normaalisti ole oikeuksia. Tästä syystä suoritettavat tiedostot eivät käynnisty, joten käyttäjät huomaavat sen välittömästi. Vaikka se luultavasti ohjelmoitiin todistamaan, että myös Linux-järjestelmän voi saastuttaa ohjelmallisesti viruksella, se ei leviä kovinkaan tehokkaasti Linuxin käyttäjäoikeusjärjestelmän vuoksi. Bliss kirjoittaa kaikista tekemisistään siistin login `/tmp/.bliss`-tiedostoon. Siinä on jopa `--bliss- uninfect-files-please` -käsky, joka puhdistaa viruksen itsensä saastuttamat tiedostot. == Aiheesta muualla == *Bliss, Linuxin "virus" *Bliss F-securen virustietokannassa Luokka:Tietokonevirukset
Kenttijärvi

Kenttijärvi voi tarkoittaa seuraavia: * Kenttijärvi, järvi Karjalan tasavallan Kalevalan piirissä * Kenttijärvi, kylä entisessä Kontokin pitäjässä * Kenttijärvi eli Kentjärvi, järvi Karjalan tasavallan Kontupohjan piirissä * Kenttijärvi eli Kentjärvi, kylä ja kunta Karjalan tasavallan Kontupohjan piirissä
Ihala (Raisio)

Ihala on Raision suurimpia kaupunginosia. Sen asuntokanta on pääosin omakotitalovoittoista. Ihalassa toimii muun muassa Ihalan koulu sekä sen alaisuudessa toimiva kaksiluokkainen Konsan koulu. Ihalassa on myös suosittu urheilukenttä, jossa harjoittelevat ja pelaavat monet jalkapallojoukkueet. Ihalassa on K-Market-päivittäistavaraliike, baari sekä parturi-kampaamoita. Ihalassa toimii myös päiväkoti, yksityis(koti)päiväkoteja ja muutama tehdas. Ihalasta on Raision keskustaan matkaa runsas pari kilometriä. Turun seutuliikenteen Fölin bussit 220 ja 221 pysähtyvät Ihalassa. Ihalassa on tehty merkittäviä arkeologisia kaivauksia Ihalan koulumäen ristiretkiaikaisessa kalmistossa sekä läheisellä Mullin asuinpaikalla. Ihalan kalmisto on puhtaasti kristillinen, ja epäillään, että Raision 1300-luvulla rakennetun harmaakivikirkon edeltäjä olisi sijainnut juuri Ihalan kansakoulun paikalla, mutta todisteet puolesta tai vastaan ovat joko kansakoulun alla tai tuhottu sitä rakennettaessa. Ihala on entinen työväkipainotteinen alue, jonka asukkaista merkittävä osa kävi työssä läheisellä Turun puoleisella Wärtsilän telakalla. 1950–1980-luvuilta tilanne on muuttunut siten, että alueelle on rakennettu isoja ja kallishintaisia omakotitaloja usein Turustakin muuttaneiden hyvätuloisten ja/tai varakkaiden myötä. Nykyään Ihalan asuntojen arvostus on Raision korkeimpia, johtuen osin Turun läheisyydestä (n. 6 km Kauppatorille) kuten myös jo mainitusta omakotitalovaltaisuudesta sekä yhdistäen tietynlaisen luonnonläheisyyden hyvien liikenneyhteyksien sekä palvelujen saavutettavuuden suhteen. Vuonna 2015 Ihalan väkiluku oli 2 341 asukasta eli 9,6 prosenttia koko Raision väestöstä. Ihalan kaupunginosaan kuuluu pienkaupunginosia, kuten Polusmäki ja Konsa. == Lähteet == * * === Viitteet === Luokka:Raision kaupunginosat
Scarlatti

Scarlatti on muun muassa seuraavien henkilöiden sukunimi: *Alessandro Scarlatti (1660–1725), italialainen säveltäjä *Domenico Scarlatti (1685–1757), italialainen säveltäjä, Alessandro Scarlattin poika *Francesco Scarlatti (1666–1741), italialainen säveltäjä, Alessanndro Scarlattin veli *Giorgio Scarlatti (1921–1990), italialainen Formula 1 -kuljettaja *Pietro Filippo Scarlatti (1679–1750), italialainen säveltäjä, urkuri ja kuoronjohtaja On olemassa myös asteroidi 6480 Scarlatti.
Robin Givens

Robin Simone Givens (s. 27. marraskuuta 1964 New York, joidenkin lähteiden mukaan syntynyt vuonna 1965) on yhdysvaltalainen näyttelijä. Hänet tunnetaan muiden muassa roolisuorituksestaan naispääosassa Eddie Murphyn tähdittämässä komediassa Bumerangi (Boomerang (1992). Givens oli naimisissa nyrkkeilijä Mike Tysonin kanssa, mutta liitto kesti vain runsaan vuoden (1988–1989). == Valikoitu filmografia == * Penthouse (The Penthouse, 1989) * Ei armoa Harlemissa (A Rage in Harlem, 1991) * Bumerangi (Boomerang, 1992) * Foreign Student (1994) * Blankman (1994) * Courthouse (1995) * The Elite (2000) * Antibody (2002) * Hollywood Wives: Uusi sukupolvi (Hollywood Wives: The New Generation, 2003) Lähde: == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
Aktinoliitti

Aktinoliitti (Ca2(Mg,Fe)5Si8O22(OH)2) on sädekivi ja amfiboliryhmän mineraali. Aktinoliitti ja tremoliitti ovat samanlaisia kemiallisen rakenteensa perusteella. Tremoliitti ja ferroaktinoliitti muodostavat isomorfisen seossarjan.* Schumann, Walter, 1993: Kivet ja mineraalit. Helsinki: Otava ISBN 951-1-10207-9Kai Hytönen: Suomen mineraalit Kidejärjestelmältään aktinoliitti on monokliininen, ulkonäöltään kuitumainen tai sälöinen. Väriltään aktinoliitti on vihreästä tummanvihreään. Viiru on valkoinen tai heikosti vihreä. Kovuus on 5,5–6 Mohsin asteikolla ja ominaispaino on 2,9–3,0 g/cm³. Bunsenlampulla kuumennettaessa mineraali värjää liekin vihreäksi, ja se myös sulaa kaasuliekissä. Tästä syystä aktinoliitti ei ole yhtä hyvä lämpöeriste kuin muut asbestimineraalit. Aktinoliitti ei myöskään liukene happoihin.David & Charles - A naturetrek guide: Minerals and gemstones of the world Aktinoliittia esiintyy yleisesti runsaskalsiumisissa ja -magnesiumisissa metamorfisissa kivissä ja syväkivissä, ja se on hyvin yleinen mineraali. Mainittavia esiintymisiä Suomessa ovat muun muassa Kuhmo, Kisko, Siilinjärvi ja Koli. == Lähteet == == Aiheesta muualla == Luokka:Silikaattimineraalit
S-Video

S-Video on standardi analogisen videosignaalin siirtämiseen televisiolaitteistojen välillä. S-Video tulee sanasta separated video. S-Videota kutsutaan usein virheellisesti S-VHS:ksi tai super videoksi. Ammattilaiset käyttävät S-Videosta nimitystä Y/C, joka tarkoittaa yksinkertaisesti kahta johdinta, joista toisessa kulkee kirkkaus- (Y, luminanssi ja tahdistuspulssit) ja toisessa väritieto (C, krominanssi). S-Video -kaapelissa ei kulje audiosignaalia lainkaan, joten ääntä varten tarvitaan erillinen kaapeli. S-Video -kaapelin kautta siirretty kuvasignaali on parempilaatuista kuin komposiittivideo, jossa kirkkaus- ja väritieto kulkevat yhdessä johtimessa. S-Video kuitenkin häviää kuvanlaadussa RGB- ja komponenttivideosignaaleille sekä uusille digitaalisille kuvasignaalin siirtotavoille. == Liitin == S-Video -kaapeleissa käytetään 4-pinnisiä mini- DIN-liittimiä. S-Videota voi kuitenkin siirtää myös SCART-liittimen välityksellä, mutta ominaisuus ei ole osa alkuperäistä SCART-standardia. Mini- DIN 4 naaras -liittimen nastajärjestys #Maa (Y) #Maa (C) #Kirkkaussignaali (Y) #Värisignaali (C) ==Yhteensopivuus== Mikäli S-videosignaali johdetaan SCART- liittimeen, kuva saattaa näkyä mustavalkoisena, koska laite ei tunnista signaalia oikein ja luulee S-videosignaalin kirkkaussignaalia komposiittisignaaliksi. Värit saa näkymään vaihtamalla videokanavaa tai muulla tavoin säätämällä laitteen asetuksista S-videovastaanoton päälle. Syynä mustavalkoiseen kuvaan voi olla myös vääränlainen SCART-kaapeli tai sovitin. Mikäli televisiossa on kaksi SCART-liitintä, yleensä niistä vain toinen kykenee vastaanottamaan S-videosignaalia ja toinen RGB-signaalia. Luokka:Televisiotekniikka Luokka:Seulonnan keskeiset artikkelit
Aarne Ankka

Aarne Ankka () on ruotsalainen sarjakuvahahmo, jonka on luonut Charlie Christensen.Editions Library Thing Aarne on kirjallisuutta harrastava, rahaton tukholmalainen, joka arvostelee sapekkaasti ruotsalaista yhteiskuntaa ja elämäntapaa, vippailee kaveriltaan Krilleltä rahaa oluen ostoon ja yrittää houkutella naisseuraa tekeytymällä väärinymmärretyksi runoilijasieluksi. Epäsympaattisista piirteistään huolimatta Aarnessa on myös idealistin ja romantikon vikaa, mikä ehkä selittää hänen huonon sopeutumisensa nyky- yhteiskuntaan. Christensen piirsi sarjakuvaa ensimmäisen kerran vuosina 1983–1995. Sarjakuvan lopettamista Christensen perusteli sillä, että Espanjaan muutettuaan hän ei enää kyennyt arvostelemaan ruotsalaista yhteiskuntaa riittävän aidolla asenteella. Sarjakuvassa Aarne avioitui, ryhtyi viettämään tavallista perhe-elämää ja jätti hyvästit lukijoille. Joulukuussa 2004 Aarne ilmaantui yllättäen toiseen Christensenin sarjakuvaan, Konrad K.:hon, Dagens Arbete -sanomalehdessä. Aarne on ottanut avioeron ja on elämänasenteeltaan jos mahdollista entistäkin kyynisempi. Pian Aarnesta tuli uudelleen sarjakuvan päähenkilö. Aarne muistuttaa ulkonäöltään suuresti Aku Ankkaa, mistä syystä Disney uhkasi Christenseniä oikeudellisilla toimilla. Aarnen nokka muuttui joksikin aikaa teräväkärkiseksi, mutta sittemmin nokka palautui alkuperäiseen akuankkamaiseen muotoonsa. Tarinassa nokan samanmuotoisuus on selitetty sillä, että Aarne on käynyt ostamassa pilailupuodista Akun nokan. Silloin tällöin piirroksissa näkyykin Aarnen takaraivon yli kulkeva naru, jolla nokka on kiinnitetty kasvoille. Christensen myös käytti Carl Barksiin viittaavaa taiteilijanimeä Alexander Barks. Aarne Ankka -sarjakuvien pohjalta on tehty myös näytelmä, joka on esitetty Suomessa Teater Viirusin, Suomen Kansallisteatterin ja Svenska Teaternin yhteistuotantona ruotsiksi.Arne Anka till Helsingfors Nummer 2001 Syyskuussa 2006 näytelmä kantaesitettiin suomeksi Tampereen Työväen Teatterin näyttämölle Marika Vapaavuoren ohjaamana. Aarnea esitti näytelmässä Lari Halme.Syksy 2006 Tampereen työväen teatteri == Sarjakuva-albumit== * Aarne Ankka – 1998 Kustannus Oy Jalava ** mustavalkopainos, 47 sivua. Sisältää yhden sivun mittaisia sarjakuvia vuosilta 1983–1989 * Aarne Ankka 2 – 1998 Jalava ** mustavalkopainos, 46 sivua. Sarjakuvia vuosilta 1989–1991 sekä yksi vuodelta 1993 * Aarne Ankka 3 – 1999 Jalava ** mustavalkopainos, 38 sivua. Sarjakuvia vuosilta 1990–1993 == Lähteet == Luokka:Ruotsalainen sarjakuva Luokka:Strippisarjakuva Ankka, Aarne Luokka:Kuvitteelliset linnut
Andalusiitti

Andalusiitti (Al2(SiO5)) on yksi kolmesta alumiinisilikaatin muodosta. Sillä on täsmälleen sama kemiallinen koostumus kuin sillimaniitilla ja kyaniitilla. Andalusiitti on saanut nimensä espanjalaisen Andalusian alueen mukaan. == Fysikaaliset ominaisuudet == Andalusiitti on väriltään punertava, harmaa tai vihertävä mineraali. Se on kidejärjestelmältään rombinen. Kiteet ovat poikkileikkaukseltaan lähes neliön muotoisia, hyvin muodostuneet kiteet täydellisiä neliöitä. Andalusiitin kovuus Mohsin asteikolla on 7,5 ja ominaispaino noin 3,1–3,2. Kiilto on lasikiilto tai hieman himmeä lasikiilto. Viirun väri on valkoinen. Andalusiitti ei liukene happoihin, eikä sula tai pehmene asetyleeniliekillä. === Pleokroismi === Andalusiitilla on voimakas pleokroismi, joka on otettava huomioon kiteitä hiottaessa. Pleokroismi on optinen ominaisuus, joka aiheuttaa kivessä värimuutoksia: kiteet ovat eri suunnista katsottuna eri värisiä. == Esiintyminen == Andalusiitti esiintyy liuskeissa, gneisseissä ja niiden rapautumistuotteissa. Andalusiitti on usein läpinäkymätöntä ja hiottavaksi kelpaamatonta. Suuret jalokiviluokkaiset kappaleet ovat hyvin harvinaisia; niitä esiintyy muun muassa Brasiliassa, Sri Lankalla, Kanadan Québecissä, Espanjan Almeriassa ja Andalusiassa, Mankobassa Uralilla sekä Yhdysvalloissa Massachusettsin ja Mainen osavaltioissa. Andalusiittia esiintyy jonkin verran myös Suomessa. A. Laitakarin Suomen mineraalien hakemistossa (1967) on lueteltu esiintymiä 35 eri kunnan alueelta. Näistä merkittävin on Puolangan Suksiharjun kiilleliuske, jossa esiintyy myös paljon stauroliittia. Andalusiitti kiteytyy korkeahkossa lämpötilassa ja pienen paineen olosuhteissa. Koska se kestää korkeita lämpötiloja, sitä käytetään keraamisten tuotteiden raaka-aineena. == Chiastoliitti == thumb|Tyypillinen kuvuksi hiottu chiastoliittikide. Chiastoliitti on andalusiitin muunnos, joka esiintyy pitkinä pylväinä. Chiastoliitissa on kiteen kohtisuoraa leikkauspintaa nähden saviliuskesulkeumien muodostama risti (ks. kuva), joka on chiastoliitin ehdottomin tunnusmerkki. Tällaista kuviota ei esiinny muilla mineraaleilla. Chiastoliitin kovuus Mohsin asteikolla on hieman andalusiittia pienempi: 5–5,5. Chiastoliittia esiintyy muun muassa Etelä-Australiassa, Boliviassa, Chilessä, Ranskan Bretagnessa, Espanjan Galitsiassa, Siperiassa Venäjällä sekä Kaliforniassa Yhdysvalloissa. Suomesta chiastoliittia ei ole toistaiseksi vielä löydetty. Chiastoliittia on käytetty aikoinaan amulettina, nykyisin sitä kerätään lähinnä kokoelmakiviksi joko kiteinä tai mataliksi kuvuiksi hiottuina, jolloin ristikuvio tulee parhaiten esille. == Lähteet == *Schumann, Walter, 1989: Jalokivet ja korukivet. Helsinki: Otava ISBN 951-1-10837-9 *Hytönen, Kai 1999: Suomen mineraalit. Geologian tutkimuskeskus, Helsinki. ISBN 951-690-745-8 *Brocardo, G., 1994: Minerals & Gemstones. ISBN 0-7153-0197-7 == Aiheesta muualla == Luokka:Silikaattimineraalit
Huulipuna

Huulipuna on kosmeettinen aine, jota levitetään huulille värin antamiseksi. Useimmat huulipunat ovat sävyltään punaisia tai punertavia, mutta huulipunia saa lähes joka värissä ja sävyssä. Huulipunaa käyttävät useimmiten – mutta eivät yksinomaan – naiset. ==Koostumus== Tyypillinen huulipuna koostuu monista kemikaaleista, pääasiassa erilaisista väriaineista, öljyistä, vahoista ja pehmittävistä aineista. Huulipunaan voidaan myös lisätä sen hajuun ja/tai makuun vaikuttavia aineita, jotta muiden ainesosien tuoksut ja maut peittyisivät. ==Historia== Huulipunaa käytettiin noin 5 000 vuotta sitten muinaisessa Babyloniassa, kun puolijalokiviä murskattiin ja syntynyttä jauhetta laitettiin huuliin ja joskus myös silmien ympärille. Muinaiset egyptiläiset uuttivat sinisenpunertavaa väriainetta elohopeaa sisältävistä kasveista, joten näiden väriaineiden käyttäminen aiheutti vakavia sairauksia. Kleopatra teetti oman huulipunansa murskatuista karmiininpunaisista kovakuoriaisista (syvä punainen väri) ja muurahaisista (pohja-aine). Kimmeltävät huulipunat valmistettiin alun perin kalojen suomuista saatavasta aineesta. Huulipunaa voi myös valmistaa hunajasta ja mangonmehusta. Huulipunaa on myös valmistettu lehmän nahasta. Lehmän nahka on murskattu ja liotettu eri väriaineissa. Kuningatar Viktoria julisti meikkaamisen olevan epäsopivaa, koska yleensä vain prostituoidut maalasivat kasvonsa. Tuohon aikaan oli myös kiellettyä käyttää meikkiä ennen avioliittoa, jotta naiset eivät valheellisesti uskottelisi aviomiehelleen olevansa kauniita. Huulipuna tuli suosituksi Elisabet I:n hallituskaudella, jolloin verenpunaiset huulet ja kalpeat kasvot olivat muodissa. Tuohon aikaan huulipuna valmistettiin mehiläisvahasta ja erilaisten kasvien väriaineista. Huulipunan teollinen valmistus alkoi vuonna 1915, kun amerikkalainen Maurice Levy kehitti sille nykyisen kaltaisen sylinterimäisen kotelon. 1930-luvun lamavuosina ja toisen maailmansodan aikana huulipuna oli yksi harvoista ylellisyyksistä, jotka länsimaiset naiset soivat itselleen. Huulipunan suosio kasvoi elokuvateollisuuden ansiosta, nopeimmin 1950-luvulla.Macor, Alison: Lipstick , St. James Encyclopedia of Popular Culture. Gale 2000. Vaatii Highbeam- tilauksen. ==Allergisoivuus== Huulipuna saattaa olla hengenvaarallista, jos sen ainesosille on allerginen. Silloin henkilö saattaa reagoida esimerkiksi lanoliiniin, joka on yleinen allergisoiva ainesosa. == Katso myös == * Huulikiilto * Huulirasva ==Lähteet== ==Kirjallisuutta== *Ragas, Meg Cohen & Kozlowski, Karen. Read My Lips: A Cultural History of Lipstick. San Francisco, Chronicle Books, 1998. Luokka:Kosmetiikka Luokka:Huulet
Stockmannin Oulun tavaratalo

250px|thumb|Oulun Stockmann Kirkkokadun puolelta. Oulun Stockmann oli Suomen toiseksi nuorin ja samalla kaikkein pohjoisin Stockmann-tavaratalo. Tavaratalo avattiin 1. syyskuuta 2001 ja suljettiin 31. tammikuuta 2017. Tavaratalon yhteydessä ollut Akateeminen Kirjakauppa avattiin vuonna 2007 ja suljettiin jo vuonna 2015, kun Stockmann myi ketjun Bonnierille. Stockmannin korttelin uudisrakennukset ja vanhojen rakennusten peruskorjaukset suunnitteli Arkkitehtitoimisto Laatio Oy. Tavaratalo sijaitsi Oulun Rotuaarilla osoitteessa Kirkkokatu 14. Nykyään paikalla sijaitsee Kauppakortteli Pekuri. ==Lähteet== ==Aiheesta muualla== * Stockmann Oulu Oulu Luokka:Oulun kauppa- ja ostoskeskukset
Venla Saartamo

Venla Vanessa Saartamo (ent. Saartamo-Barquero, s. 28. syyskuuta 1981 Helsinki) on suomalainen näyttelijä ja laulaja. Hän tuli tunnetuksi Miia Laitelan roolistaan MTV3-kanavan saippuasarjassa Salatut elämät. Vuoden 2016 helmikuussa hän teki lyhyen vierailun sarjaan 14 vuoden tauon jälkeen, mutta hän ei esittänyt Miiaa. Saartamo kuitenkin palasi esittämään Miiaa sarjasta tehtyyn spin-off-sarjaan Pihlajasatu kahtena kesänä 2018 ja 2019. Hän on lisäksi näytellyt teatterissa Ronja Ryövärintytär -näytelmässä Ronjaa ja Veikkolan Kartanoteatterin kesäteatterissa kesinä 2016-2019. Hänellä on ollut myös sivurooli Saippuaprinssi-elokuvassa. Saartamo on tehnyt myös musiikkiuraa. Hän on laulanut Runosielut- ja Northbound-yhtyeissä. Vuonna 2015 Saartamo julkaisi ensimmäisen singlensä ”Enjoy the Ride”. Saartamo on valmistunut joogaohjaajaksi vuonna 2013. Hän työskentelee joogaohjaajana (Scaravellijooga) sekä tekee äänimaljahoitoja. == Yksityiselämä == Saartamo oli naimisissa costaricalaisen miehen kanssa ja heillä on kaksi poikaa. Pariskunta haki eroa vuosina 2011, 2012 ja jälleen vuonna 2015. Vuoden 2015 hakemus päätyi avioeroon. Vuonna 2020 Saartamo kertoi olevansa parisuhteessa saksalaisen miehen kanssa. Saartamon äiti on näyttelijä Eija Ahvo ja veli näyttelijä Joonas Saartamo. == Filmografia == === Elokuvat === Vuosi Elokuva Rooli 1989 Anni tahtoo äidin Rakelin ja Raimon tytär 1992 Matka ajassa 1993 Taivastelijan runoja tyttö 2003 Syöksylasku Veera 2006 Saippuaprinssi maskeeraja === Televisiosarjat === Vuosi Televisiosarja Rooli 1995 Kotikatu Veera 1999–2002 Salatut elämät Miia Laitela 2016 Salatut elämät Kirsi Huovinen 2018–2019 Pihlajasatu Miia Laitela === Teatteriroolit === Vuosi Produktio Rooli 2002 Ronja, ryövärintytär Ronja 2016 Pako Veikkolaan Baarin pitäjä 2017 Suomen Neidot Toini 2018 Leiri pilven reunalla Gaia 2019 Mitä Hel%€&ti;ä sinä siinä seisot Terhi Rajamäki == Lähteet == == Aiheesta muualla == * * * Venla Saartamo suomalaisen teatterin tietopankki ILONA:ssa Luokka:Suomalaiset näyttelijät Luokka:Suomalaiset muusikot Luokka:Vuonna 1981 syntyneet Luokka:Elävät henkilöt
Twix

Twix on Mars Incorporatedin valmistama suklaapatukka, jonka sisällä on toffeeta ja keksiä. Twix-pakkauksissa on yleensä kaksi suklaapatukkaa. Twixin myynti alkoi aluksi Isossa-Britanniassa vuonna 1967. Yhdysvalloissa niitä alettiin myydä vuonna 1979. Twixiä myytiin vuoteen 1991 asti monissa muissa maissa nimellä Raider. Pohjoismaissa ja Turkissa suklaapatukan nimi vaihtui Raiderista Twixiin vuonna 2000. thumb|200px|Raider-patukoita.|alt=|vasen Twixistä oli vuonna 2007 myynnissä koeajalla valkosuklaaversio nimeltä Twix White. Vuonna 2009 tuli Twix Dark, ja Twix White palasi myyntiin Limited editionina. Lokakuussa 2015 Raider teki paluun kauppoihin rajalliseksi ajaksi. == Katso myös == *Mars *Snickers == Lähteet == Luokka:Makeismerkit Luokka:Suklaapatukat Luokka:Marsin tuotemerkit
Sami Sarjula

Sami Sarjula (s. 30. heinäkuuta 1978 Kangasniemi) on suomalainen näyttelijä, muusikko ja entinen showtanssija. Sarjula on ollut päätanssijana Scandinavian Hunksissa. Suuren yleisön tietoisuuteen Sarjula on tullut Salatut elämät -sarjan Ossi Puolakkana. == Ura == Sarjulan merkittävin rooli näyttelijänä on Ossi Puolakan rooli saippuasarjassa Salatut elämät. Sarjula valittiin Ossi Puolakan rooliin keväällä 2003. Roolihahmo nähtiin televisiossa ensimmäisen kerran talvella 2004. Sarjulan esittämä roolihahmo Ossi Puolakka poistui sarjasta joulukuussa 2013. Kesällä 2018 esitettävässä Salattujen elämien spin- off-sarjassa Pihlajasatu Sarjula palasi Ossi Puolakan rooliin. Keväällä 2007 Sarjula osallistui Tanssii tähtien kanssa -ohjelmaan, jossa hän selviytyi kolmanneksi parinsa Sanna Hirvaskarin kanssa. Sarjula juonsi Suomen Neito -kilpailun finaalin syksyllä 2007 ja Miss Suomi -kilpailun finaalit vuosina 2008 ja 2009, vuonna 2008 Noora Hautakankaan ja vuonna 2009 Hirvaskarin kanssa. Sarjula on lisäksi näytellyt myös Karstulan kesäteatterissa. Sarjula on kertonut haaveilevansa laulajan urasta ja tekeekin keikkaa laulajana. Salatut elämät -kuvausten loputtua Sarjula on vaihtanut uransa ja ryhtynyt automyyjäksi. Myyjäntyön ohella Sarjula tekee viikonloppuisin juonto- ja laulukeikkoja. Häneltä ilmestyi heinäkuussa 2016 Ainutlaatuinen-niminen ensisingle ja video. == Yksityiselämä == Sarjula tunnetaan myös rallikuskina. Syyskuussa 2008 hän pääsi otsikoihin ajettuaan ulos Turku Karting XXXII Rantarallissa, Mynämäellä. Sarjula ja hänen kartanlukijanaan toiminut isänsä Esko Sarjula selvisivät kuitenkin tapahtumasta säikähdyksellä turvavarusteiden ansiosta. Sarjula on osallistunut myös muihin ralleihin, muun muassa Nuutajärven lasiralliin 2010 ja kartanlukijana Neste Oil Ralliin vuonna 2009 ja osallistui vuonna 2012 samaiseen ralliin itse rallikuskina. Sarjula oli naimisissa Anna-Maija Sarjulan kanssa, heillä on vuonna 2012 syntynyt poika ja he erosivat vuonna 2018. Lohjalla asuva Sarjula on vuoden 2020 kesästä lähtien seurustellut muusikko Jenny Villasen kanssa. == Filmografia == * Salatut elämät – Ossi Puolakka (2004–2013) * Tanssii tähtien kanssa – kilpailijana (2007) * Suomen Neito 2007 -finaali – juontaja * Miss Suomi 2008 -finaali – juontaja * Miss Suomi 2009 -finaali – juontaja * Pihlajasatu – Ossi Puolakka (2018) == Lähteet == Luokka:Suomalaiset ääninäyttelijät Luokka:Suomalaiset televisionäyttelijät Luokka:Vuonna 1978 syntyneet Luokka:Elävät henkilöt
Arseenikiisu

Arseenikiisu (FeAsS) eli arsenopyriitti on hopeanvalkoinen tai teräksenharmaa, metallinkiiltoinen mineraali. Sitä ei tule sekoittaa vaaleaan rikkikiisuun. Arseenikiisu on kidejärjestelmältään monokliininen ja kidemuodot on yleisiä. Tavallisesti kiteet ovat pitkänomaisia, prismamaisia tai neulasmaisia, mutta arseenikiisu voi olla rakeista tai massamaista muotoa. Viirun väri on tummanharmaanmusta. Kovuus on 5,5–6 Mohsin asteikolla, kuitenkin korkeahkosta kovuusasteestaan huolimatta arseenikiisu on aika hauras. Ominaispaino on 5,9–6,2 g/cm³. Arseenikiisua esiintyy yhdessä muiden malmimineraalien, kuparikiisun, rikkikiisun ja magneettikiisun, lyijyhohteen ja sinkkivälkkeen kanssa. == Lähteet == == Aiheesta muualla == * www.kiviopas.fi, arseenikiisu Luokka:Malmimineraalit Luokka:Sulfidimineraalit
Johnny Rebel

Johnny Rebel (tai John Reb) oli puhekielinen nimitys Yhdysvaltain sisällissodassa Etelävaltioiden puolella taistelleista sotilaista. Nykyisin nimitystä käytetään Etelävaltioissa lähinnä romantisoiduissa yhteyksissä, esimerkiksi vapaustaistelijoista elokuvissa ja laulujen sanoissa. Johnny Rebelin vastine on Billy Yank, joka kuvaa Unionin puolella taistelleita sotilaita. Luokka:Yhdysvaltain sisällissota Luokka:Kansallishenkilöitymät